पाएं अपने शहर की ताज़ा ख़बरें और फ्री ई-पेपरडाउनलोड करें
शहर में आज सुबह से तेज हवा चल रही है,जिसके कारण सुबह से तापमान कम हो गया है। बुधवार शाम को भी तेज हवा के साथ शहर में कहीं-कहीं हल्की बारिश हुई थी जिसके बाद रात का तापमान कम हो गया था। आज सुबह से धूप तो निकली है लेकिन हवा चलने से तापमान मेें कमी आ गई है। आज शहर में अधिकतम तापमान 34 डिग्री और न्यूनतम तापमान 23 डिग्री रह सकता है। शुक्रवार को शहर में बारिश होने के संकेत मिल रहे है और अधिकतम तापमान 31 डिग्री और न्यूनतम तापमान 21 रह सकता है।
माैसम विभाग के अनुसार अगले 24 से 48 घंटे आसमान में बादल छा सकते हैं। तापमान में ज्यादा बदलाव हाेने की संभावना कम है। इस बीच बुधवार काे दिन का अधिकतम तापमान 36.4 डिग्री दर्ज किया गया, जाे सामान्य से एक डिग्री कम रहा। वहीं मंगलवार रात का न्यूनतम तापमान 23.8 डिग्री दर्ज किया गया। जाे सामान्य से दाे डिग्री ज्यादा रहा।
माैसम विभाग के अनुसार वेस्टर्न डिस्टरबेंस एक्टिव है, उसका ज्यादा असर फिलहाल पहाडों पर ज्यादा है। मैदानों पर बादल छा सकते हैं। बीच-बीच में बूंदाबांदी हाे सकती है। पंजाब और हरियाणा के कुछ हिस्सों में इस वेस्टर्न डिस्टरबेंस का असर पड़ सकता है। इस दाैरान पंजाब और हरियाणा में तेज हवा के साथ बूंदाबांदी हाे सकती है। फिलहाल 10 मई तक तापमान में ज्यादा उछाल आने की संभावना कम है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn